הוועדה המיוחדת למאבק בנגעי הסמים והאלכוהול, כנסת 20, פרוטוקול מספר 125, 2018-07-29 09:55

תמר זנדברג: בוקר טוב ושבוע טוב.

תמר זנדברג: תודה שהתכנסתם ותודה למנכ"ל משרד האוצר שהתכנסנו בפגרה, כי יש לנו חובות שאנחנו גוררים אותם מזמן המושב.

תמר זנדברג: הישיבה תחולק לשניים.

תמר זנדברג: החלק הראשון והקצר יותר יוקדש לנושא השוואת מיסוי הטבק לגלגול, לבקשתו וביוזמתו של חבר הכנסת יהודה גליק שמיד יפתח את הנושא.

תמר זנדברג: אנחנו עוקבים ואנחנו רוצים לשמוע את משרד האוצר אפילו לא את העמדה, כי אני חייבת להגיד שאת העמדה שמענו פחות או יותר או יותר נכון מכלל מה שלא שמענו הבנו את מה שכן שמענו, אבל אדוני מנכ"ל משר האוצר, היית כאן בישיבות קודמות והבטחת לפחות לדון בנושא ולהעניק לוח זמנים בדיון.

תמר זנדברג: אז חבר כנסת יהודה גליק יפתח ולאחר מכן אתה תמשיך.

תמר זנדברג: החלק השני של הישיבה, נושא שני על סדר היום שלנו יוקדש לנושא מתווה הייצוא של הקנאביס.

תמר זנדברג: ננסה בשל קוצר הזמנים לכווץ את החלק הזה של הישיבה לעדכון.

קריאה: בחלק השני יש נציגים של בט"פ?

תמר זנדברג: אמורים להיות.

תמר זנדברג: מיד יצטרפו.

תמר זנדברג: בתחילת החלק השני אני גם אעדכן מה ביררתי ממשרד בט"פ.

תמר זנדברג: חבר הכנסת יהודה גליק.

יהודה גליק: בוקר טוב לך אדוני המנכ"ל.

יהודה גליק: אנחנו יודעים את עמדת כל העולם, זאת אומרת 60 מחקרים מתוך 180 מדינות שונות של ארגון הבריאות העולמי קובע שהמיסוי הוא הכלי היעיל ביותר להוריד את המיסים.

יהודה גליק: גם שר הבריאות דורש להשוות את המיסוי על הטבק לגלגול, גם למיסוי על הסיגריות, גם מבקר המדינה חשוב כך וגם ממשלת ישראל חשבה כך וקיבלה החלטה כך, גם האמנה שחתמנו עליה חושבת ככה, גם ההסתדרות הרפואית ביקשה את הדבר הזה והרבה מאוד ארגונים ביקשו את הדבר הזה.

יהודה גליק: אנחנו יודעים מה עמדת משרד האוצר.

יהודה גליק: מה עמדת משרד האוצר?

יהודה גליק: עמדת משרד אוצר היא כזאת, שכשבאים בפברואר לפה לוועדה, מתחייבים שבעוד חודש נקבע דיון וחצי שנה אחרי זה עוד לא קיבלנו תאריך לדיון.

יהודה גליק: ב-24 ביולי משרד האוצר מודיע לבג"צ מה העמדה שלה, מבקשים דחיה בעוד חודש וחצי.

יהודה גליק: זאת אומרת שעמדת משרד האוצר היא "בואו נדחה את הדיון" לא נקיים דיון.

יהודה גליק: כל הגורמים המקצועיים, ואני בזמנו הצעתי לשר האוצר, אמרתי לו "תקים איזה גוף מקצועי שאתה רוצה, תקים ועדה מקצועית, מה שהם ימליצו, אני מקבל את ההמלצה" בינתיים כל העמדה של משרד האוצר הרשמית שהובאה גם פה בוועדה וגם לבג"צ היא "בוא נדחה" אולי הכלב ימות, אולי הפריץ ימות, אולי המעשנים ימותו.

יהודה גליק: בינתיים הם מעשנים ואני רוצה להבהיר לך, וזו הנקודה שהכי חשוב לי להבהיר, למה המאבק הזה בשבילנו הוא כל כך קריטי?

יהודה גליק: כי מעגל העישון הוא מעגל שקשה לצאת ממנו ומי שמתחיל, 95% מהמתחילים, מתחילים לפני גיל 21.

יהודה גליק: 70% מהמעשנים רוצים להפסיק ולכן אנחנו יודעים שהגיל הכי הכי משמעותי של העישון הולך ויורד, והמחיר משפיע הכי הרבה על הגיל הזה ולכן אנחנו מבקשים להשוות את המס על טבק לגלגול שנמצא עכשיו בעליה מטורפת מ-2012 שהיה יבוא של 60 טון ל-2018 שהיה ייבוא של 760 טון, אנחנו מבקשים תעלו את המחיר כדי שילדים בני 13 לא יצטרפו למעגל של מלכודת העכברים שהם לא יכולים לצאת ממנו.

יהודה גליק: זה הכל.

יהודה גליק: בזמנו גם סגן שר האוצר כתב לי מכתב מענה לשאילתה, אמר לי "יהודה גליק, אתה צודק" ואף על פי כן, משרד האוצר בשלו.

יהודה גליק: בשבוע שעבר התפרסם בעתון שעמדת משרד האוצר היא כמונו, אבל שר האוצר יש לו עמדה אחרת.

יהודה גליק: אני לא יודע את מי אתה מייצג, את המשרד או את השר, נשמח לשמוע את חוות דעתך הרשמית, חוץ מזה שאתה תקיים דיון ואתה תודיע לנו בעוד חודשיים מתי יהיה דיון כי תבקש דחיה.

יהודה גליק: תודה רבה.

תמר זנדברג: נשמע את המנכ"ל.

שי באב"ד: קודם כל בוקר טוב לכולם, גבירתי היו"רית בוקר טוב.

שי באב"ד: הייתי פה לפני כמה חודשים בוועדה והתחייבתי בפני הוועדה שאנחנו נקיים דיון ונחזור עם עמדה של המשרד.

שי באב"ד: קודם כל אני רוצה להבהיר פה נקודה אחת מאוד מאוד חשובה שהיא גם המענה בהמשך דבריי.

שי באב"ד: אין כזה דבר עמדת שר האוצר ועמדת משרד האוצר.

שי באב"ד: משרד האוצר הוא משרד מטה שמבצע את מדיניות השר על פי חוק, כך אמורים כל משרדי הממשלה לעשות, גורמי המקצוע יכולים להביע את עמדתם, את דעתם בפני השר, אבל עמדת המשרד הוא עמדת השר בכל נושא המדיניות כי מי שקובע מדיניות זה שר האוצר לא אף אחד אחר.

שי באב"ד: לא אני כמנכ"ל ולא אף אחד מראשי האגפים.

שי באב"ד: אנחנו נשב, נמליץ, הדרג המקצועי, נגיד לשר מה עמדתנו המקצועית אבל בסוף ה ציבור לא בחר באף אחד מאתנו, לא נתן לאף אחד מאתנו מנדט להוביל את מדיניות משרד האוצר.

שי באב"ד: אותנו מינה, כל אחד מראשי האגפים שאומר את עמדתו, מביע את עמדתו, כולל עבדכם הנאמן, יש אדם אחד שבוחר בו, אותו שר אוצר המכהן וממשלת ישראל שמאשרת, בעוד את שר האוצר כפי שכולכם יודעים על פי השיטה הדמוקרטית בוחרים אזרחי מדינת ישראל בבחירות דמוקרטיות.

שי באב"ד: לכן יהודה ידידי היקר, אין פה שתי עמדות, יש רק עמדה אחת מחייבת, עמדתו של שר האוצר.

שי באב"ד: העמדה האחרת היא לא רלבנטית.

שי באב"ד: אחרי שדיברנו עם שר האוצר, התקיימו דיונים פנימיים עם שר האוצר העמדה הנחרצת של שר האוצר והמדיניות שלו היא לא להעלות מסים.

שי באב"ד: הוא שמע את כל הטיעונים, הוא הבין את כל הטיעונים, הוא מבין את מה שיש על המדוכה, הוא שמע על כל המחקרים הוא הבין את כל המחקרים והמדיניות שלו נחרצת שהוא לא מתכוון להעלות מסים.

שי באב"ד: עם זאת, הוא אמר, הוא יתמוך בכל חקיקה שתגביל עישון, תעצור פרסום של עישון, תאסור באופן כללי עישון לילדם, כל דבר שיקדם את עצירת התופעה הזאת בכל דרך אחרת שלא דרך מדיניות מיסוי שתבוא לשולחן, שר האוצר הודיע שהוא יתמוך בה באופן מלא, אבל לגעת במס ככלי מרתיע באירוע הזה, למרות שבכל המדינות האחרות זה כך נעשה, למרות כל המחקרים, כל הדברים, עמדתו היא נחרצת- - -

יהודה גליק: אז למה לא הודעתם את זה לבג"צ.

יהודה גליק: למה ביקשתם דחיה?

שי באב"ד: , היא חד משמעית שהוא לא מתכוון לשנות את מדיניותו.

שי באב"ד: מה נענה לבג"צ תשאיר לנו, אנחנו משרד האוצר, אנחנו נטפל מול בג"צ מה שאנחנו צריכים לענות מול בג"צ, זו אחריות שלנו.

שי באב"ד: אבל אני מודיע פה בפני הוועדה, אני אומר לגבירתי היו"רית, אני חייב לכם תשובה, לך חבר הכנסת יהודה גליק, אני חייב תשובה, זו התשובה.

שי באב"ד: אוהבים את התשובה, לא אוהבים את התשובה.

שי באב"ד: הבטחתי תשובה.

שי באב"ד: זו התשובה, זו המדיניות.

תמר זנדברג: איך מסביר השר ואתם כמשרד, בעצם יש פה עניין של השוואת מיסוי.

תמר זנדברג: כלומר יש מוצר טבק, והיה לנו את אותו עניין גם בנושא ה-ICOS, גם שם העמדה של השר הייתה לא להעלות מיסים, ובסופו של דבר נוצר מצב שבו אי אפשר היה להתחמק מן העובדה שברגע שה-ICOS הוכרז כמוצר טבק, למעשה השוואת המס על המוצר החדש לשאר מוצרי הטבק הייתה דבר די טכני.

תמר זנדברג: במקרה זה גם מדובר במוצר טבק, איך אפשר להסביר את הפער.

שי באב"ד: השאלה ברורה.

שי באב"ד: השר אומר את הדבר הבא - - -

יהודה גליק: אני רוצה לחדד את השאלה.

שי באב"ד: השאלה ברורה.

יהודה גליק: לא, מה שקורה הוא - - -

שי באב"ד: אני הבנתי.

יהודה גליק: משפט אחד.

יהודה גליק: מה שקרה שהמיסוי על ה-ICOS, עיוות את העניין כי לגבי ה-ICOS יש ויכוח האם הוא כמו סיגריות, לא כמו סיגריות, הוא ודאי פחות.

יהודה גליק: ברגע שאתה עושה את המס על ה-ICOS בעצם דחפת את האנשים עוד פעם לחזור לטבק.

יהודה גליק: זאת אומרת שלא רק שלא מיסית את הטבק, אתה בעצם עודדת אנשים לחזור לדבר שכולם מסכימים שהוא מסוכן.

שי באב"ד: אני אענה על זה שוב, שר האוצר בא ואומר את הדבר המאוד פשוט.

שי באב"ד: אם זה אמור להיות עדכון אוטומטי, השוואה אוטומטית, שההשוואה הזאת תיעשה בצורה אוטומטית או על ידי חתימה או על ידי הסמכות של שר האוצר.

שי באב"ד: שר האוצר אומר כל עוד זה בסמכות שלי ובשיקול שלי, המדיניות שלי היא לא להעלות מסים.

שי באב"ד: אין לו שום בעיה דרך אגב שבג"צ יחליט ויכריע שצריך להשוות וצריך להעלות את זה ובג"צ ייתן את זה בפסיקה שלו.

שי באב"ד: שר האוצר אומר "אני לא מתכוון להעלות מסים, זו המדיניות שלי.

שי באב"ד: כל עוד החליטו שזו סמכות שלי.

שי באב"ד: אם זה אוטומטי וכל מה שצריך זה להשוות, זה בכלל לא צריך להיות בסמכות שלי.

שי באב"ד: אני לא צריך להיות בעל הסמכות".

תמר זנדברג: במה זה שונה מה-ICOS?

שי באב"ד: זה לא שונה מה-ICOS.

תמר זנדברג: ב-ICOS הוא גם חתם פעם.

יהודה גליק: בג"צ כפה עליו.

שי באב"ד: בדיוק.

שי באב"ד: בסופו של דבר שר האוצר לא חתם ב-ICOS, שר האוצר אמר את אותו דבר ב- ICOS.

שי באב"ד: בג"צ בא, שר האוצר מכבד את החוק במדינת ישראל וברגע שבג"צ הכריח אותו ואמר לו "אתה חייב לחתום על זה" המשמעות היא שזה לא בשיקול דעתו של שר האוצר.

שי באב"ד: המדיניות של שר האוצר היא לא להעלות מסים, בא בג"צ אמר "אני מחייב אותך".

שי באב"ד: שר האוצר כמובן מקיים כמו כל אזרח אחר, ומראש ממשלה עד אחרון האזרחים אנחנו כפופים לחוק.

שי באב"ד: ברגע שהחוק קבע א תזה, אם בג"צ רוצה לקחת עליו את האחריות להעלות את המיסוי בטבק כמו שהוא עשה ב-ICOS, בג"צ יכריע בזה, וכמובן כל סף שיורה בג"צ, שר האוצר יבצע.

שי באב"ד: עם זאת, שר האוצר, אם זה החלטה שלו, פררוגטיבה שלו, שיקול דעת שלו, הוא לא מתכוון להעלות מסים.

תמר זנדברג: מה שאתה אומר לנו בעצם זה ששר האוצר יודע מה צריך לעשות, הוא לא מעוניין לעמוד בדעת הקהל השלילית ולכן הוא יגלגל את ההחלטה לבג"צ, וככה על הדרך גם יעודד את העליהום נגד בג"צ ואז יבוא ויגיד "אני אתמוך בפסקת ההתגברות רק על ה- ICOS כדי שלא - - -

שי באב"ד: אני לא נכנס לשיקולים הפוליטיים.

תמר זנדברג: תשמע, זה פשוט פחדנות, זו בריחה מאחריות, מה זה אם בג"צ ירצה לקחת עליו את האחריות?

תמר זנדברג: בפתח הדברים נתת לנו שיעור באזרחות על איך השר הוא אחראי והוא נבחר על ידי אזרחי המדינה ועליו הסמכות, וכמו שאומר סופרמן "עם הסמכות באה האחריות" ועכשיו אתה אומר "אם בג"צ רוצה לקחת עליו את האחריות" תגיד, זה רציני לשר?

שי באב"ד: אני אגיד לך את התשובה.

שי באב"ד: יש רק משהו אחד שאת טועה בניתוח, מעבר לזה הכל היה בסדר.

שי באב"ד: שר האוצר אומר "אני לא פוחד, אני מוכן לטפל בזה.

שי באב"ד: בואו תעבירו חוק שאוסר עישון".

שי באב"ד: אתם רוצים לטפל בזה דרך מערכת המס, שר אוצר אומר, הרי זה הורג, נכון?

שי באב"ד: זה פוגע באנשים, אתם הבאתם פה את כל הסטטיסטיקות שמראות לי כמה זה חמור.

שי באב"ד: לא רק אתם.

שי באב"ד: זה בכל העולם.

שי באב"ד: זה הורג, זה גורם למחלות, זה הורג את הבריאות, זה פוגע, זה מסוכן.

שי באב"ד: מעולה.

שי באב"ד: דרך אגב, קנביס שזה הדיון הבא שלנו, הרבה פחות מסוכן.

שי באב"ד: והוא אסור לשימוש אישי במדינת ישראל - - -

תמר זנדברג: נכון, ואנחנו נגד זה, אנחנו בעד לגליזציה.

שי באב"ד: זה לפחות לא מסוכן.

שי באב"ד: אז אומר שר האוצר "אם כולם כל כך חושבים שזה לא בסדר, תפסיקו לעשות את זה דרך מערכת המס, בואו נלך באומץ רב ונאסור עישון במדינת ישראל" בבקשה, הוא מוכן לתמוך.

עמוס האוזנר: אתה נשמע כמו לוביסט של חברת סיגריות כרגע.

עמוס האוזנר: זה בדיוק הטענה שלהם שאתה חוזר עליה.

שי באב"ד: סליחה, הוא מוכן לתמוך בזה.

שי באב"ד: לכן לבוא ולהגיד שזה שהוא לא מוכן לעשות את זה דרך המס זה לא בסדר וזה הופך אותו לפחדן, אנחנו מתנגדים לזה.

שי באב"ד: אתם רוצים לעצור עישון, הוא בעד, בואו תעצרו את העישון.

שי באב"ד: נעביר חקיקה של עצירת עישון, הוא גם הודיע שהוא יתמוך.

תמר זנדברג: אנחנו בדרך לזה.

שי באב"ד: בסדר, הוא יתמוך.

שי באב"ד: רק לא דרך מערכת המס.

תמר זנדברג: למה?

שי באב"ד: יש דרך אגב שלבים גם באמצע.

שי באב"ד: אפשר לעצור עישון לילדים, אפשר לעשות הרבה.

שי באב"ד: אפשר להחליט שמי שמוכר זה גם עבירות פליליות.

תמר זנדברג: ליהודה גליק יש הצעת חוק מ-21 ומעלה.

תמר זנדברג: לי יש הצעת חוק - - - ללא עישון.

תמר זנדברג: שילד מגיל מסוים בכלל לאורך כל חייו לא יוכל לקנות.

תמר זנדברג: צה"ל עושה צעדים.

תמר זנדברג: יש פה התגייסות של מערכת שלמה.

שי באב"ד: מצוין.

תמר זנדברג: ודווקא שר האוצר, במה שנמצא בסמכותו, עוצם עיניים, אוטם אוזניים ואומר "לא בבית ספרי.

תמר זנדברג: תעשו מה שאתם רוצים, שבג"צ יעשה מה שהוא רוצה".

שי באב"ד: המדיניות של שר האוצר, הוא אומר "אני לא עושה את זה דרך מערכת המס.

שי באב"ד: לא מוכן לגעת במערכת המס בנושא הזה".

שי באב"ד: הוא גם חושב שהמס הזה לא מס דיפרנציאלי, המס הזה נופל כמובן יותר על השכבות החלשות שיותר משתמשות בטבק.

עמוס האוזנר: למעשה קיים על סיגריות, לזה אתה צריך להשוות אותו.

שי באב"ד: אני אומר שוב, ההשוואה הזאת, הוא לא יצר את ההפרדה.

שי באב"ד: ההפרדה הזאת שבין המס לטבק זה לא שר האוצר הנוכחי יצר, הוא נכנס לתוך הסיטואציה, זה לא שהוא עשה את זה.

תמר זנדברג: זה בדיוק הבריחה מהאחריות.

תמר זנדברג: זה לא אני זה פופטיץ, זה עשה לפיד.

תמר זנדברג: אני אגיד לך מה זה, הוא ראה מה קרה ללפיד עם הוודקה והוא החליט "אני לא רוצה להסתבך עם המעשנים".

תמר זנדברג: ותו לא.

תמר זנדברג: אבל באמת, מינימום של לקיחת אחריות, יש כאן גם אחריות מיניסטריאלית.

שי באב"ד: אז הוא אומר, המדיניות שלו שונה משלך - - -

תמר זנדברג: מה זה לא נוצר אצלו?

תמר זנדברג: אז למה הוא לא מוריד את המס - - -

שי באב"ד: הוא רואה את המדיניות שונה משלך - - -

תמר זנדברג: למה הוא לא מוריד את המס, אם זה מס לא - - -

שי באב"ד: דרך אגב, הוא לא חושב שהוא צריך להוריד במקרה הזה.

תמר זנדברג: אם זה מס רגרסיבי, שיוריד את המס על הסיגריות ועל ה- ICOS.

שי באב"ד: במקרה הזה הוא לא חושב שהוא צריך להוריד את המס והוא לא חושב שצריך להעלות.

שי באב"ד: כשתהיי שרת האוצר - - -

תמר זנדברג: אבל הוא משווה.

תמר זנדברג: הוא לא מוריד ולא מעלה.

תמר זנדברג: יש כאן אותו מוצר שכרגע הוא לא שוויוני.

שי באב"ד: ברגע שצריך להשוות צריך להעלות את המס.

שי באב"ד: אין מה לעשות.

שי באב"ד: מס אחד צריך להעלות, והוא אומר "במדיניות שלי לא מעלים".

שי באב"ד: אני מבין שאת לא מסכימה עם זה, אני מבין שלא מסכימים עם זה וזה בסדר, כשכל אחד מהנוכחים פה יהיה שר האוצר הוא יוכל לעשות את המדיניות שלו ולהחליט מה הוא עושה.

שי באב"ד: ודרך אגב, אם זה כזה אוטומטי וזה לא דבר שצריך להיות נתון לשיקול דעת אז זה מה שבג"צ יחליט, ואם בג"צ יחליט את זה אז הוא ימלא את הוראת בג"צ.

שי באב"ד: אם בג"צ לא יחליט את זה - - -

תמר זנדברג: הוא מגלגל את זה לבג"צ.

שי באב"ד: הוא לא מגלגל את זה לבג"צ.

שי באב"ד: דרך אגב, הוא לא רוצה לגלגל את זה לבג"צ.

שי באב"ד: הוא אומר "אני לא רוצה להעלות את המס" הוא מאוד ברור.

שי באב"ד: אני יודע שזאת לא עמדת הוועדה, אני יודע שפה מתנגדים לזה אבל אני אומר - - -

תמר זנדברג: לא, זו לא עמדת אף אחד בעולם למעט אדם אחד.

תמר זנדברג: שהוא לא רוצה להעלות.

שי באב"ד: אבל האדם הזה הוא עדיין שר האוצר של מדינת ישראל.

תמר זנדברג: - - - בכל העולם.

תמר זנדברג: מילא היית אומר "יש שיקולים, אני הולך להילחם על זה" סתם, רוצה לגלגל את זה לבג"צ כדי שלא עליו, ואתה אומר בעצמך שאם בג"צ רוצה לקחת אחריות, שייקח אחריות.

תמר זנדברג: סלח לי, זה באמת - - -

שי באב"ד: אבל שר האוצר אומר "זו לא המדיניות שלי, המדיניות שלי היא לא להעלות מס" הוא לא רוצה לגלגל את זה לבג"צ.

שי באב"ד: הוא לא רוצה שהמס יעלה.

שי באב"ד: הוא רוצה להשאיר את המס נמוך.

שי באב"ד: אם יבוא בג"צ ויכריע אחרת, נקיים את מה שבג"צ אומר.

תמר זנדברג: אוקיי.

תמר זנדברג: שמענו את התשובה כמובן לא אהבנו אבל שמענו.

שי באב"ד: לא אוהבים אותה, ברור.

שי באב"ד: אבל לפחות נתתי לכם תשובה.

שי באב"ד: הבטחתי לכם תשובה.

תמר זנדברג: טוב.

תמר זנדברג: נעשה שלוש התייחסויות קצרות, תשובה אם תהיה, ונעבור לנושא הבא.

תמר זנדברג: חיים, אביטל, עמוס וחגי.

תמר זנדברג: כל אחד דקה.

חיים גבע: לי יש רק שאלה אחת.

חיים גבע: אפשר לבחון, נכון להיום צו תעריף המכס והמע"מ והשינוי זה נעשה בצו של שר האוצר, אפשר להעביר את המנגנון לצורה אחרת שזה ייעשה בצורה שונה וזו לא תהיה סמכות בלעדית של השר.

חיים גבע: אפשר להעביר את זה, בהצעת חוק פרטית יהיה אפשר לשנות את גובה המס או איזה שהוא מנגנון אחר.

תמר זנדברג: זאת אומרת אתה מציע כמו מתווה הכותל, ששר לא רוצה לקחת אחריות, יגלגל את זה ממנו ונעביר לגורם אחר.

תמר זנדברג: אני דווקא בעד.

תמר זנדברג: אולי שר הבריאות.

תמר זנדברג: כשבפתח ישיבת הממשלה ראש הממשלה ישאל "מי מהשרים מוכן לקחת על זה אחריות" אולי שר הבריאות ירים יד ויקפוץ.

שי באב"ד: השאלה היא אם זה עדכון שאמור להיעשות אוטומטית או שזה מדיניות.

שי באב"ד: אם זה עדכון שאמור להיעשות אוטומטית וזה דבר שאמור לקרות אוטומטית ואין שיקול דעת, אז זה בכלל לא צריך להיות לא אצל שר כזה ולא אצל שר אחר, זה צריך להיות אוטומטית.

קריאה: מה זאת אומרת אוטומטית?

שי באב"ד: אוטומטית, זאת אומרת כמו שלמשל השכר לדוגמה, ברגע שיש עדכון מדד, אז השכר של כל המגזר הציבורי מתעדכן אוטומטית.

שי באב"ד: לא צריך החלטה של שר האוצר לחתום, לא צריך.

שי באב"ד: יש הרבה מאוד דברים שמתעדכנים באופן אוטומטי והשר לא מתערב בהם.

שי באב"ד: יש עדכון אוטומטי.

שי באב"ד: גם במיסוי יש עדכונים אוטומטיים להרבה דברים.

שי באב"ד: לא מיסוי טבק, אבל גם במיסוי יש הרבה דברים שמתעדכנים אוטומטית.

שי באב"ד: פה המחוקק החליט שצריך חתימה של שר, זאת אומרת שצריך שיקול דעת ומדיניות של שר.

שי באב"ד: ככל שיחליטו שהעדכון פה צריך להיות גם כן אוטומטי, בכלל לא התערבות של שר, לא שר בריאות, לא שר אוצר, לא שר אחר.

שי באב"ד: לא יודע, שאלה, יביאו בפני שר האוצר, שר האוצר יחליט אבל כרגע לפחות זה לא נתון לעדכן אוטומטי, זה נתון על ידי שיקול דעת.

שי באב"ד: החליטו ששר האוצר צריך לחתום על זה ואם הוא צריך לחתום ולאשר את זה סימן שיש לו שיקול דעת, אחרת לא היו נותנים לו לחתום על זה.

שי באב"ד: וככזה, שיקול דעתו והמדיניות שלו אומרת "אני לא מעדכן"

תמר זנדברג: אביטל, אחרי זה עמוס, אחרי זה חגי.

תמר זנדברג: דקה כל אחד ואז תתייחס.

אביטל פאטו בן-ארי: אני רוצה לדבר על שני דברים, אני אעשה את זה קצר.

אביטל פאטו בן-ארי: אחד זה נושא של טבק לגלגול, עדיין, מה שאתה אומר למעשה, השר תומך בכל החלטה, בכל פעולה אחרת שתמנע עישון במדינת ישראל חוץ מאשר עליית מיסים.

אביטל פאטו בן-ארי: זאת אומרת שאתה אומר שצריך לנקוט בכל הצעדים האחרים חוץ מאשר הצעד שהוכח בעולם כבסט ביי.

תמר זנדברג: כל אלה שלא בסמכות שלו.

אביטל פאטו בן-ארי: חוץ מאשר הדבר שהוכח בעולם כבסט ביי, כדבר מס' 1 שמפחית שימוש וכל השאר אמורים להיות נלווים אליו.

אביטל פאטו בן-ארי: אתה אומר, במדינת ישראל בוא נעשה אחרת.

אביטל פאטו בן-ארי: אני רק רוצה לראות שהבנתי נכון.

שי באב"ד: אני אענה על זה.

תמר זנדברג: עמוס.

עמוס האוזנר: העמדה המקצועית שלמשרד הבריאות מצאה ביטוי במכתב ש- - - בתשובה לשאילתה לשר אוצר, לא לבנאדם אחר.

עמוס האוזנר: התשובה לשאילתה הזו מצאה ביטוי במכתבו של - - - שצריך להעלות את המסים, שלא יבואו לספר לנו על ההבחנה בין אחד לשני, זו העמדה.

עמוס האוזנר: מנכ"ל שלא מבצע את זה הוא מנכ"ל גרוע.

עמוס האוזנר: שר שלא מבצע את זה הוא שר גרוע, ובוא נחזור להתחייבות שלך בכל תחום אחר כן לעזור, גם זה לא נכון.

עמוס האוזנר: גם פה זה לא העניין.

עמוס האוזנר: מכיוון שיש את הצעת החוק, עירית שמש דיברה על זה בישיבה הקודמת, שתאפשר לתבוע את חברות הסיגריות.

עמוס האוזנר: למה הממשלה דחתה את זה?

עמוס האוזנר: למה אתם לא תומכים בזה?

שי באב"ד: אני מכיר ששר האוצר תומך בזה, אבל תיכף אתייחס.

עמוס האוזנר: למה האוצר לא תומך בזה?

עמוס האוזנר: האוצר צריך להציע את זה, לא רק לתמוך בזה.

עמוס האוזנר: 35 מיליארד שקל עומדים ומחכים לכם ואתם לא תומכים בזה.

עמוס האוזנר: התמונה המצטיירת היא שהמודעה שמתפרסמת היום בעיתון עם כל השבחים לשר האוצר על הפעולות שלו, צריכה לכלול את זה שהוא מנע 35 מיליארד שקלים שצריכים להיכנס לתקציב המדינה, שלא תהיה זקנה במסדרון, הוא מנע את ההתמכרות של המוני ילדים לעישון.

עמוס האוזנר: הוא לא עשה את זה, הוא לא קיבל מיליארד שקלים בתקציב המדינה, זה המודעה צריכה לכלול.

עמוס האוזנר: אולי מודעות אחרות יהיו - - -

תמר זנדברג: חגי בבקשה.

חגי לוין: הבטחת בדיון הקודם להתייחס לנושא של הסיגריות האלקטרוניות כאשר לפי החוק שעבר בקריאה ראשונה דינן כדין מוצרי עישון וטבק.

חגי לוין: התייחסותך, נושא מיסוי הסיגריות האלקטרוניות.

חגי לוין: דבר שני, באחריות רשות המסים נושא של פיקוח על מכירת סיגריות בודדות.

חגי לוין: זה באחריות

חגי לוין: כם הישירה, אין היום פיקוח בנושא הזה.

חגי לוין: הבטחת בדיון הקודם, אני מבקש שתתייחס לנושא של מה אתם עושים כדי לאכוף את החוק, - - - דבר שלישי – לפי האמנה הבינלאומית לפיקוח על הטבק אסור לפקידי משרד האוצר ולשר האוצר להיפגש עם לוביסטים שקשורים לטבק, אני מבקש שתתייחס איך אתה כמנכ"ל מתכוון למנוע כאלה פגישות ושאם יש כאלה שיהיו שקופות.

חגי לוין: דבר אחרון לגבי מיסוי של הטבק לגלגול, למיטב הבנתי העליתם לאחרונה את המיסוי, מס הקניה על מכוניות יוקרה.

חגי לוין: אז האמירה שלא מעלים מסים היא אמירה לא נכונה, כאשר יש הצדקה אתם כן מעלים מסים, וכפי שאתה אמרת בדיון הקודם, יכול להיות שהמדיניות, המטרה פה בהעלאת המסים היא למען הגנה על בריאות הציבור ובאמת כפי שהציע משרד הבריאות יכול להיות שהסמכות כחלק מהמאבק הכולל בטבק צריכה להיות במשרד הבריאות אם משרד האוצר לא מממש את אחריותו להתאים את מדיניות המס לצרכים הבריאותיים של מדינת ישראל וכל הדברים שנאמרו אנחנו כבר התייחסנו לגביהם, לגבי זה שהעלאת מס על טבק לגלגול היא לא העלאת מס, היא השוואת מס והיא עוזרת לעניים, היא עוזרת לשכבות החלשות כי לא חייבים לעשן, בפועל אנשים יעשנו פחות ויהיה להם יותר כסף בארנק כפי שאנחנו רואים מהנגמלים מעישון שלנו.

חגי לוין: תודה רבה.

תמר זנדברג: תודה רבה.

שי באב"ד: אני אנסה לעבור מהר.

שי באב"ד: הוכח שהדבר הכי עוזר, כי זו ההחלטה שצריך להעביר.

שי באב"ד: אני אטען בכל יום נתון שמדינה שתאסור בחקיקה פלילית על עישון, זה הרבה יותר ישפיע מאשר כל העלאת מס, כי העלאת מס תצמצם את העישון אבל היא לא תעצור אותו.

שי באב"ד: כנראה שחקיקה פלילית ואיסור פלילי לעשן יעצור את זה בצורה הרבה יותר משמעותית, כך שאני לא חושב שזה הדבר שהכי עוזר, שבפוטנציאל - - -

עמוס האוזנר: - - - באופן פלילי את חברות הסיגריות.

שי באב"ד: שניה, תן לי לענות לך.

שי באב"ד: הקשבתי, הבנתי.

שי באב"ד: לכן הדבר שהכי עוזר, מבחינת הפוטנציאל של הדבר שהכי יכול לעזור.

שי באב"ד: ואמרנו, שר האוצר במקרה הזה לא רוצה, המדיניות שלו היא שהוא לא מעלה את המסים ואני תיכף אתייחס למס על רכבי יוקרה שהעלית, אני אגיע לזה, לכן מבחינת וזה לא על השולחן.

שי באב"ד: אוהבים, לא אוהבים, זו הסיטואציה.

שי באב"ד: לגבי הסיגריות האלקטרוניות אני צריך לחזור עם תשובה כי לא בדקתי את זה.

שי באב"ד: לגבי פיקוח על סיגריות בודדות הייתה על זה ישיבה פנימית על איך בעצם מתחילים לעשות פיקוח הרבה יותר נרחב של רשות המסים על האירוע הזה ועל המכירה הזאת.

שי באב"ד: הדרך היחידה שלנו לנסות לעשות את הפיקוח זה דרך רשות המסים.

שי באב"ד: אני מניח שתהיה הגברה של הפיקוח אבל אין אטימה לגמרי.

שי באב"ד: לגבי פגישות עם לוביסטים שהעלית, אין יותר פגישות עם לוביסטים, יצא גם במסגרת הזאת הנחיית משרד.

שי באב"ד: אני בעבר, לפני שנתיים נפגשתי פעם אחת, בכלל לא ידעתי שיש איסור, שאסור להיפגש עם מישהו שמייצג לוביסטים.

שי באב"ד: דרך אגב, לא נפגשתי עם הלוביסטים, נפגשתי עם פרופ' לאופר שאני מכיר אותו בהקשרים אחרים, ודיברנו בכלל על כל נושא מידול המיסוי, אז באותה תקופה הורדנו הכנסות.

שי באב"ד: אבל אז אתה צריך לדווח אם הוא מייצג גם, והוא ייצג במקרה את פיליפ מוריס, אתה צריך לדווח על זה שעשית איתו את הפגישה ומה היה בפגישה וכולי.

שי באב"ד: מאחר והוא מייצג גם את החברות אז אני מודיע פה קבל עם ועדה, אין בכוונתי ואין בכוונת אף אחד מגורמי משרד האוצר להיפגש עם חברות לוביסטים של חברות טבק, יותר מזה, אין לא בכוונתי ולא בכוונת אף אחד ממנהלי האגפים באוצר להיפגש עם חברות הטבק או לתת משהו לחברות הטבק או לייצג משהו בחברות הטבק.

שי באב"ד: משרד האוצר לא תומך בהן, לא מנסה לייצג אותן ולא רואה בהם איזה שהוא חלק אינטגרלי לדיון.

שי באב"ד: פשוט אני לא הכרתי, טעות שלי שלא הכרתי את ההנחיה.

עמוס האוזנר: אבל אמרת שיצא משהו, יצאה הנחיה מדינית בנושא הזה?

שי באב"ד: כן.

שי באב"ד: אני באופן אישי דיברתי עם כל מנהלי האגפים ואמרנו להיזהר עם הדבר הזה, ההנחיה הזאת לא הייתה מוכרת.

שי באב"ד: אני אומר לך, אני לא ידעתי שאסור להיפגש, ואם אתה נפגש אתה חייב לדווח על פגישה כזאת עם מישהו שמייצג.

עמוס האוזנר: אפשר לבקש להוציא הנחיה כזאת שתהיה גם למנכ"ל הבא, לשר הבא, שזה יהיה בנהלים?

שי באב"ד: כן.

שי באב"ד: מקובל, יהיה.

שי באב"ד: אני אדאג שזה יהיה.

שי באב"ד: אני חושב שזו טענה צודקת.

שי באב"ד: זה רק במקרה של לאופר, אני חושב שצרך להפריד.

שי באב"ד: לאופר יש לו כמה כובעים, מי שמכיר את עקומת לאופר במודל ההכנסות, זו אחת העקומות הכי מפורסמות בעולם במודלים כלכליים, הוא פרופסור לכלכלה, אחד מהמובילים בעולם, ממשלים בארצות הברית התייעצו בו לא פעם ולא פעמיים בנושא מדיניות מיסוי.

שי באב"ד: אנחנו גם נפגשים איתו, לי באופן אישי יש מערכת יחסים אישית איתו אז אני מתייעץ איתו לא פעם.

שי באב"ד: שום נושא שקשור לטבק או על פיליפ מוריס.

תמר זנדברג: הוא לוביסט של פיליפ מוריס?

שי באב"ד: כן.

שי באב"ד: מסתבר שהוא עושה לוביסטיקה לפיליפ מוריס, אני מעולם לא דיברתי איתו על פיליפ מוריס, דיברתי איתו המון - - -

עמוס האוזנר: הטענה הייתה ש- - -

שי באב"ד: אני לא יודע, יכול להיות דרך אגב - - -

תמר זנדברג: פיליפ מוריס לוקחים את כל ה- - - אולי גם את ג'יני הם מגייסים.

תמר זנדברג: ממדד ג'יני.

שי באב"ד: אבל אני יכול להגיד לך שכשאני דיברתי איתו באותה תקופה עשינו הפחתות מסים במדינת ישראל, עשינו כמה תכניות של הפחתות מסים באותה תקופה ואני התייעצתי איתו לא מעט על נושא של מודלים של מיסוי ומה ההשפעות ומה היכולות.

שי באב"ד: דרך אגב, התייעצתי איתו גם על - - - בארצות הברית.

תמר זנדברג: רציתי לשאול אותך ברמה האישית, זה לא חורה לך כאיש כלכלה שאדם כמו שאתה אומר, שאמון על מדיניות מיסוי כללית מגויס לשורותיה של תאגיד של טבק?

תמר זנדברג: מיהם הארבעה שהם יגייסו?

תמר זנדברג: את ג'יני ממדד ג'יני שיסביר איך אי השוויון תלוי בעישון סיגריות, אחר כך יגייסו את קיינס אולי, מה נסגר?

שי באב"ד: תמר, אני לא מעשן - - -

תמר זנדברג: זו שאלה אישית.

איתן ברושי: תמר, המס הראשון שהממשלה הזאת הורידה לפני מס על עובדים זרים היה מס על אלכוהול ומשקאות חריפים.

איתן ברושי: בערך 150 מיליון שקל שהממשלה השתכרה כבר מהיום הראשון, הורידה מס על משקאות חריפים ואלכוהול.

איתן ברושי: צריך לזכור את זה.

שי באב"ד: אני אענה על השאלה הזאת.

שי באב"ד: אני באופן אישי לא מעשן, אף אחד מהמשפחה שלי לא מעשן, אני נגד זה, הרבה פעמים שאני הולך אצל בכירים בממשל שאתה נמצא בחדרים שלהם והם מעשנים עליך כל מיני דברים אתה יוצא אחר כך עם החולצה מסריחה וזה גועל, אני לא מתחבר לזה.

שי באב"ד: שאלת אותי ברמה האישית, אני מאוד מאוד נגד.

שי באב"ד: עם זאת, הדבר הזה לא לא חוקי וחברת פיליפ מוריס היא לא חברה לא חוקית בארצות הברית.

תמר זנדברג: שאלתי על הרגשה אישית.

שי באב"ד: אני עושה הפרדה מה בנאדם עושה בארבע האמות שלו ואת מי הוא מייצג או לא מייצג, כל עוד הוא פועל על פי חוק זה עניינו.

שי באב"ד: אני לא שופט אותו, כמו שלמדנו מהרב - - - יש בורא עולם, הוא צריך לתת בפניו את הדין ולא בפניי, לכן אני לא נכנס ולא שופט אותו.

שי באב"ד: מה כן?

שי באב"ד: יש לאנשים, בטח כמו לפרופ' לאופר הרבה מאוד יכולות, ניסיון וחכמה בנושאים אחרים שאנחנו כמדינת ישראל יכולים להיעזר, לשאול, להחכים, ואני חושב שצריך לעשות את ההפרדה הזאת.

שי באב"ד: אם חס וחלילה הוא היה עושה דבר פלילי או דבר שהוא בניגוד לחוק, בוודאי ובוודאי שלא היינו נפגשים איתו.

עמוס האוזנר: דווקא לאופר טוען שיש מסים שצריך להעלות.

שי באב"ד: אני לא אמרתי שלא.

עמוס האוזנר: השר שלך אומר.

שי באב"ד: לא אמרתי שלא.

שי באב"ד: עכשיו אני אתייחס לנושא של מכוניות היוקרה.

שי באב"ד: המכוניות יוקרה וכל המיסוי ופה אני מתחבר למה שאתה אומר, ולא רק לאופר, גם השר שלי חושב בהרבה מקומות שצריך להעלות מסים, חלק מהבעיות המרכזיות שיש לנו היום בחברה הישראלית זה האי שוויון.

שי באב"ד: האי שוויון נובע מזה שנטל המס לא תמיד מתחלק בצורה נכונה ובמטרה לצמצם אותו נעשו הרבה מאוד פעולות עם הפחתות המסים, להעלאות מסים שנעשו בשלוש שנים האחרונות כמו למשל מס יסף וכמו למשל המדרגות במס הכנסה שהעלו את המס לעשורים העליונים והביאו את זה שהמיסוי לעשירון העשירי, העשירון הראשון בגדול ולבעלי מעמד הביניים הגבוה והעשירים במדינת ישראל, נטל המס עליהם עלה, בעוד על העשירונים התחתונים ועל שכבות העוני, בוא נגיד בערך עד עשירון 6 שזה לא שכבות עוני אבל עד עשירון 6, נטל המס ירד בצורה משמעותית, גם עד עשירון 7 אפילו.

שי באב"ד: לכן מס קניה על רכבים מעל 300,000 שקל, מי שצורך את הרכבים האלה בניגוד לסיגריות טבק המגולגל זה לא עשירון 1 , 2, ולא 3, ולא 4 ולא 5.

שי באב"ד: מכוניות שמעל 300,000 שקל זה רק עשירון 10 ומעלה, גם לא בכל עשירון 10, זה החצי העליון של עשירון 10.

שי באב"ד: שם שר האוצר, דרך אגב, בכל הצעה שתבוא ותעלה מן השולחן הזה או שולחנות אחרים על איך מצמצמים ומעלים את נטל המס - - -

עמוס האוזנר: השוואת המס על הטבק לגלגול תצמצם את אי השוויון בישראל.

שי באב"ד: אז טענת שר האוצר היא אחרת.

שי באב"ד: מה לעשות.

תמר זנדברג: טוב.

תמר זנדברג: נסכם את הדיון הזה, אנחנו יכולים להתווכח לעד.

שי באב"ד: יכול להיות שווה לבדוק את זה.

תמר זנדברג: אני רוצה לסכם את הדיון.

עמוס האוזנר: - - - חברות הסיגריות, עם ה-35 מיליון.

שי באב"ד: אני לא מכיר את זה.

עמוס האוזנר: זו הצעת חוק שכבר פעמיים עלתה - - -

שי באב"ד: אני לא מכיר את זה.

שי באב"ד: תביאו את הצעת החוק.

שי באב"ד: אם הצעת החוק הזו לא נוגעת במיסוי אלא נוגעת ב- - -

עמוס האוזנר: היא לא נוגעת במיסוי, חבר הכנסת יהודה גליק הגיש אותה.

שי באב"ד: מה הצעת החוק?

עמוס האוזנר: הצעת חוק ל- - - הנזקים שנגרמו מחברות הסיגריות.

שי באב"ד: שמה אומרת הצעת החוק?

תמר זנדברג: לאפשר לתבוע, כמו שעשו בארצות הברית.

עמוס האוזנר: בארצות הברית קיבלו 245 מיליארד.

שי באב"ד: לאפשר לתבוע את חברות הסיגריות?

שי באב"ד: לא חושב ששר האוצר יתנגד לזה.

שי באב"ד: לא היה לנו דיון על זה, תעבירו לנו את זה ונבחן על זה.

שי באב"ד: אני לא חושב ששר האוצר יתנגד לזה.

תמר זנדברג: חברים, אני ורצה לסכם את הדיון.

יהודה גליק: תמר אני רוצה להוסיף משפט.

יהודה גליק: אני מוכרח לומר שבעניין הזה שי צודק ב-100% בשני דברים.

יהודה גליק: א.

יהודה גליק: גם שבאמת השר הוא עקבי בהתנגדותו למסים, אנחנו נמשיך לריב איתו, אני מקווה שבג"צ יכפה אחרת, אבל מצד שני לפחות בישיבות איתי, אני לא אכנס לפירוט יותר מדי, אבל הוא בהחלט הביע נכונות להצטרף לכל יוזמה שנאבקת בעישון ואני מאוד מאוד מקווה שזה יבוא לידי ביטוי גם בתקנים וגם בעוד דברים נוספים כי זה באמת דבר שהוא מלחמה לא חד פעמית, מלחמה רב שנתית ולכן אני אשמח לגיבוי שלכם גם בדברים האלה שקשורים לתקנים וגם בכל מיני דברים אחרים שאנחנו במשא ומתן כרגע, כידוע לך.

תמר זנדברג: טוב.

תמר זנדברג: אני רוצה לסכם את הדיון הזה.

תמר זנדברג: קודם כל תודה לך חבר הכנסת יהודה גליק על היוזמה, תודה מנכ"ל משרד האוצר שהצטרפת אלינו, למרות שאני חייבת לומר ששמענו את הדברים באכזבה ובצער, אלה דברים ברורים, דברים נחרצים, באמת בכיוון ההפוך ממה שכל היושבים כאן, כל המחקרים, כל העולם ציפה לשמוע.

תמר זנדברג: יש לנו קרב שאני חייבת לומר שהלוואי, או אומר כך, מתגנב חשש ללבי שהוא לא באמת קרב על מדיניות וקרב על עמדות שונות בנושא מדיניות המיסוי, אלא הוא קרב של מצד אחד המחקרים, העולם, הידע, ההיגיון מה שצריך לעשות, השוואת המס, ומצד שני חשש מדעת הקהל, פוליטי.

תמר זנדברג: אני ממש אומרת את זה ככה בצורה כזאת, כך אני רואה את זה, בעיני זה צעד של פחדנות, בעיני זה צעד שגם פחדנות במדיניות שתחת אחריות השר ושמבקש לגלגל את האחריות לבג"צ, באופן שבאמת אין לזה סיבה, על האחריות למדיניות נושאת הממשלה ונושאים השרים.

תמר זנדברג: אני מקווה שבג"צ יעשה את זה בגלל שזה צעד שצריך להשוות, אבל זה לא היה צריך להיות ככה - - -

יהודה גליק: אני לא אסלח לו שהוא גרם לי לחכות להחלטה של בג"צ, - - - לאן הגענו.

תמר זנדברג: זה לא צריך להיות ככה וזה לא היה צריך להיות ככה.

תמר זנדברג: אני כן רוצה כסיכום של הוועדה, הוועדה תפנה לראש הממשלה ותבקש ממנו להעביר את סמכות הזו, אם שר האוצר לא מוכן לקחת על עצמו את הסמכות הזו, הוועדה תבקש מראש הממשלה, כמו שנעשה במתווה הכותל, לכנס את הממשלה, איזה שר, אולי שר הבריאות מוכן לקחת על עצמו הצלת חיים של 8,000 איש בשנה, אולי שרת התרבות והספורט מוכנה לקחת את זה על עצמה, אולי מישהו אחר ייקח על עצמו ויגאל את השר מהפחדנות שלו מדעת הקהל.

תמר זנדברג: הוועדה תפנה לראש הממשלה ותבקש ממנו לעשות את זה.

שי באב"ד: רק מילה אחת, אני מסתייג מאוד מהאימרה של פחדנות מדעת הקהל.

שי באב"ד: בסוף היום שר נבחר כדי לייצג לא מה הוועדה חושבת ולא מה המחקר חושב, הוא נבחר על מנת לתת מענה לבוחרים שבחרו בו ולייצג אותם.

תמר זנדברג: לא, מרגע שהוא נבחר וממונה לשר יש לו אחריות על כל אזרחי מדינת ישראל כולל ה-8,000 בשנה שמתים מוות - - - בואו, הדיון - - -

שי באב"ד: לציבור שבוחר בכלל.

עמוס האוזנר: לכולנו, לא רק לציבור שבחר בו.

שי באב"ד: אתה צודק, אני אתקן את דבריי.

שי באב"ד: הכוונה הייתה לציבור שבוחר בכלל.

שי באב"ד: בין אם בחר במפלגה שלו ובין אם בחר במפלגה אחרת.

שי באב"ד: והוא חושב שעמדת הציבור ככלל שונה ממה שמיוצג במאמרים - - -

תמר זנדברג: בסדר, המנכ"ל פה בצדק מבחינתו היה חייב להגן על כבודו של השר, הדברים נרשמו בפרוטוקול ונמשיך לסעיף הבא.